钦定古今图书集成/理学汇编/学行典/第063卷 > 《矫志诗》魏·曹植
## 钦定古今图书集成/理学汇编/学行典/第063卷 > 《矫志诗》魏·曹植

“芝桂虽芳，难以饵烹。尸位素餐，难以成名。磁石引铁，
于今不连。大朝举士，愚不闻焉。抱璧涂乞，无为贵宝履仁遘祸，无为贵道。鹓雏远害，不羞卑栖。灵虬避难，
不耻污泥。都蔗虽甘，杖之必折。巧言虽美，用之必灭。
济济唐朝，万邦作孚。逄蒙虽巧，必得良弓。贤主虽智，
亦待英雄。螳螂见叹，齐士轻战。越王轼蛙，国以死献。”
道远知骥，世伪知贤。覆之帱之，顺天之矩。泽如凯风，
惠如时雨。口为禁闼，舌为发机。门机之开，楛矢不追。